02010X0630(03) — DA — 07.01.2012 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

Regulativ nr. 87 fra De Forenede Nationers Økonomiske Kommission for Europa (FN/ECE) — Ensartede bestemmelser for godkendelse af kørelyslygter til motordrevne køretøjer

Omfattende al gældende tekst frem til:

Supplement 14 til den oprindelige udgave af regulativet — Ikrafttrædelsesdato: 24. oktober 2009

Korrigendum 1 til revision 2 — Ikrafttrædelsesdato: 11. november 2009

INDHOLDSFORTEGNELSE REGULATIV 1. Anvendelsesområde 2. Definitioner 3. Ansøgning om godkendelse 4. Mærkning 5. Godkendelse 6. Almindelige forskrifter 7. Lysstyrke 8. Synlig overflade 9. Lysets farve 10. Prøvningsforskrifter 11. Pprøvning for varmebestandighed 12. Ændringer af en type kørelyslygte og udvidelse af godkendelse 13. Produktionens overensstemmelse 15. Endeligt ophør af produktionen 14. Sanktioner i tilfælde af produktionens manglende overensstemmelse 16. Navne og adresser på tekniske tjenester, som forestår godkendelsesprøvning, og på de administrative myndigheder BILAG Bilag 1 — Meddelelse om godkendelse eller udvidelse, nægtelse eller inddragelse af godkendelse eller endeligt ophør af produktionen af en type kørelyslygte i henhold til regulativ nr. 87 Bilag 2 — Eksempel på godkendelsesmærkets udformning Bilag 3 — Fotometriske målinger Bilag 4 — Mindstekrav til metoder til kontrol af produktionens overensstemmelse Bilag 5 — Mindstekrav til prøvetagning ved en inspektør Bilag 6 — Mindsteværdier for rumlysfordelingens vinkler

1. ANVENDELSESOMRÅDE

Dette regulativ finder anvendelse på kørelyslygter på køretøjer i klasse L, M, N og T ( 1 ).

2. DEFINITIONER

I denne forordning forstås ved:

2.1. »Kørelyslygte«: en fremadrettet lygte, der skal gøre køretøjet lettere synligt under kørsel uden for lygtetændingstiden.

2.2. Definitionerne i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

2.3. »Kørelyslygter af forskellig type«: kørelyslygter, som afviger på væsentlige punkter som:

a) fabriks- eller varemærke

b) karakteristika ved det optiske system (lysstyrkeniveauer, lysfordelingsvinkler, type glødelampe, lyskildemodul osv.)

En ændring af en glødelampes farve eller af et filters farve udgør ikke en ændring af typen.

2.4. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier dertil, som er i kraft på tidspunktet for typegodkendelsesansøgningen.

3. ANSØGNING OM GODKENDELSE

3.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant. Efter ansøgerens valg kan det i ansøgningen specificeres, at anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse; disse forskellige monteringsbetingelser angives i meddelelsesformularen.

3.2. For hver type kørelyslygte skal ansøgningen ledsages af: 3.2.1. tegninger (i tre eksemplarer), der er så detaljerede, at kørelyslygtens type kan identificeres, og som indeholder en angivelse af de geometriske data for lygtens montering på køretøjet, den observationsakse, der ved prøvning skal tages som referenceakse (horisontalvinkel H = 0°, vertikalvinkel V = 0°), og det punkt, der ved disse prøvninger skal anvendes som referencecentrum, samt af den reflekterende overflade 3.2.2. en kort teknisk beskrivelse, hvori, bortset fra lygter med ikke udskiftelig lyskilde, angives: a) den foreskrevne kategori af glødelamper; denne glødelampekategori skal være en af dem, som er angivet i regulativ 37 og ændringsserierne dertil, som er i kraft på tidspunktet for typegodkendelsesansøgningen og/eller b) den særlige identifikationskode for lyskildemodulet. 3.2.3. to lygter.

4. MÆRKNING

Kørelyslygter, som søges godkendt, skal:

4.1. på lygteglasset være påført ansøgerens fabriks- eller varemærke; denne mærkning skal være læt læselig og ikke sletbar

4.2. med undtagelse af lygter med ikke udskiftelige lyskilder være forsynet med let læselig og ikke sletbar mærkning, der angiver: a) den foreskrevne kategori af glødelamper og/eller b) den særlige identifikationskode for lyskildemodulet.

4.3. hvis der er tale om lygter med en elektronisk lyskilderegulering og/eller ikke udskiftelige lyskilder og/eller lyskildemodul(er), skal de være mærket med nominel spænding eller nominelt spændingsområde og nominelt maksimalt wattforbrug.

4.4. have en flade af tilstrækkelig størrelse til godkendelsesmærket og tillægssymboler, som foreskrevet i punkt 5,2 nedenfor. Nævnte flade skal vises på de i punkt 3.2.1 ovenfor omhandlede tegninger.

4.5. Ved lygter med lyskildemodul(er) skal lyskildemodulet/modulerne forsynes med: 4.5.1. ansøgerens fabriks- eller varemærke; dette skal være let læseligt og ikke sletbart. 4.5.2. modulets særlige identifikationskode; denne skal være let læselig og ikke sletbar. Den særlige identifikationskode skal omfatte begyndelsesbogstaverne »MD« for »MODUL«, efterfulgt af godkendelsesmærket uden den i punkt 5.2.1.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn. Denne særlige identifikationskode skal være angivet i de i punkt 3.2.1 ovenfor omhandlede tegninger. Godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger. 4.5.3. Mærkning med nominel spænding og wattforbrug.

4.6. Lygter, der ved anvendelse af en elektronisk lyskilderegulering, som ikke er en del af lygten, har en anden nominel spænding end 6 V, 12 V eller 24 V, skal også være forsynet med mærkning, der angiver den nominelle spænding for den sekundære konstruktion.

4.7. En elektronisk lyskilderegulering, der er en del af lygten, men ikke indbygget i lygtehuset, skal være mærket med fabrikantens navn og dennes identifikationsnummer.

5. GODKENDELSE

5.1. Generelt

5.1.1. Såfremt de to lygter, som er indleveret til godkendelse i henhold til punkt 3.2.3 ovenfor, opfylder dette regulativs forskrifter, meddeles godkendelse.

5.1.2. Når sammenbyggede, kombinerede eller i hinanden indbyggede lygter opfylder forskrifterne i flere af de regulativer, som er vedføjet 1958-overenskomsten, kan der påføres ét enkelt internationalt godkendelsesmærke, forudsat at de pågældende lygter ikke er sammenbygget eller kombineret med eller gensidigt indbygget i (en) lygte(r), som ikke opfylder nogen af disse regulativer.

5.1.3. Der tildeles et godkendelsesnummer til hver godkendt type. De første to cifre (for tiden 00 for regulativet i dets oprindelige form) angiver den ændringsserie, som inkorporerer de seneste større tekniske ændringer til regulativet på tidspunktet for godkendelsen. Samme kontraherende part må ikke tildele dette nummer til en anden type lygte, som er omfattet af dette regulativ.

5.1.4. Meddelelse om godkendelse, udvidelse, nægtelse eller inddragelse af en godkendelse, eller endeligt ophør af produktionen af en type lygte i henhold til dette regulativ skal gives de kontraherende parter, der anvender dette regulativ, ved hjælp af en formular svarende til modellen i bilag 1 til dette regulativ.

5.1.5. Lygter, som er i overensstemmelse med en efter dette regulativ godkendt type, skal på det i punkt 4.4. ovenfor omhandlede sted være påført et internationalt godkendelsesmærke svarende til beskrivelsen i punkt 5.2. og 5.3. nedenfor.

5.1.6. Det i punkt 5.2 omhandlede mærke og de heri omhandlede symboler skal være ikke sletbare og letlæselige, også når lygten er monteret i køretøjet.

5.2. Godkendelsesmærkets sammensætning

Godkendelsesmærket består af:

5.2.1. et internationalt godkendelsesmærke, bestående af:

5.2.1.1. en cirkel, hvori er anbragt bogstavet »E« efterfulgt af kendingsnummeret for det land, der har foretaget godkendelsen ( 2 ),

5.2.1.2. et godkendelsesnummer,

5.2.2. det supplerende symbol »RL«.

5.2.3. De to cifre i godkendelsesnummeret, som angiver den ændringsserie, som var i kraft på tidspunktet for udstedelsen af godkendelsen, kan være påført nær ovenstående tillægssymboler.

5.3. Godkendelsesmærkets udformning

5.3.1. Uafhængige lygter

Et eksempel på godkendelsesmærkets udformning med ovennævnte tillægssymboler findes i bilag 2, fig. 1 i dette regulativ.

5.3.2. Sammenbyggede, kombinerede eller i hinanden indbyggede lygter

5.3.2.1. Når sammenbyggede, kombinerede eller i hinanden indbyggede lygter er fundet i overensstemmelse med forskrifterne i flere forskellige regulativer, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt typegodkendelsen, samt et godkendelsesnummer. Dette godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at: 5.3.2.1.1. det er synligt, efter at lygterne er monteret 5.3.2.1.2. ingen lysoverførende del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes.

5.3.2.2. Identifikationssymbolet for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af det pågældende regulativ på tidspunktet for udstedelsen af godkendelsen og, om nødvendigt, den foreskrevne pil, skal være påført: 5.3.2.2.1. enten på den pågældende reflekterende overflade 5.3.2.2.2. eller, hvis der er tale om sammenbyggede lygter, på en sådan måde, at hver enkelt lygte i de sammenbyggede, kombinerede eller i hinanden indbyggede lygter klart kan identificeres.

5.3.2.3. Komponenterne i et enkelt godkendelsesmærke må ikke være mindre end den mindstestørrelse, som for det mindste af de enkelte mærker foreskrives i det regulativ, i henhold til hvilket godkendelsen er udstedt.

5.3.2.4. Der tildeles et godkendelsesnummer til hver godkendt type. Samme kontraherende part må ikke tildele samme nummer til en anden type sammenbyggede, kombinerede eller i hinanden indbyggede lygter, som er omfattet af dette regulativ.

5.3.2.5. I fig. 2 i bilag 2 til dette regulativ findes eksempler på sammensætning af godkendelsesmærker for sammenbyggede, kombinerede eller i hinanden indbyggede lygter med alle ovennævnte tillægssymboler.

5.3.3. I hinanden indbyggede lygter, hvis lygteglas kan anvendes til andre typer anordninger

Bestemmelserne i punkt 5.3.2 ovenfor finder anvendelse.

5.3.3.1. Når samme lygteglas anvendes, kan dette endvidere være påført forskellige godkendelsesmærker vedrørende de forskellige typer forlygter eller lygteenheder, forudsat at anordningens hus, uanset at det ikke kan adskilles fra lygteglasset, desuden omfatter den i punkt 4.4 ovenfor beskrevne plads og er påført godkendelsesmærker for de faktiske funktioner. Anvendes samme lygtehus til forskellige typer anordninger, kan de forskellige godkendelsesmærker være påført dette.

5.3.3.2. I bilag 2, fig. 3 i dette regulativ er givet eksempler på godkendelsesmærkets sammensætning i forbindelse med ovennævnte tilfælde.

6. ALMINDELIGE FORSKRIFTER

6.1. Hver lygte skal være i overensstemmelse med de nedenfor angivne forskrifter.

6.2. Kørelyslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6.3. Ved lyskildemoduler kontrolleres følgende: 6.3.1. Lyskildemodulet skal være konstrueret således, at: a) hvert lyskildemodul kun kan monteres i den angivne, korrekte position og kun kan fjernes ved brug af værktøj b) hvis der anvendes mere end et lyskildemodul i lygtehuset for anordningen, må der i det samme lygtehus ikke kunne byttes om på lyskildemoduler med forskellige egenskaber. 6.3.2. Der må ikke kunne manipuleres med lyskildemodulet/-modulerne. ▼M1 6.3.3. Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde. ▼B

6.4. Lyskildemodul 6.4.1. Lyskildemodulet/-erne skal være skal være således konstrueret, at de selv i mørke kun kan monteres i den korrekte position. 6.4.2. Der må ikke kunne manipuleres med lyskildemodulet/-modulerne.

6.5. For så vidt angår udskiftelige glødelamper: 6.5.1. Der kan anvendes en hvilken som helst kategori af glødelamper, som er godkendt i henhold til regulativ nr. 37, forudsat der ikke er angivet nogen anvendelsesbegrænsninger i nævnte regulativ og de ændringsserier dertil, som er i kraft på tidspunktet for ansøgning om typegodkendelse. 6.5.2. Anordningen skal være konstrueret således, at glødelampen kun kan placeres i den korrekte position. 6.5.3. Glødelampens fatning skal opfylde forskrifterne i IEC publikation 60061. Databladet vedrørende fatningen for den anvendte kategori glødelampe finder anvendelse.

7. LYSSTYRKE

7.1. I referenceaksen skal hver af lygternes lysstyrke være mindst 400 cd.

7.2. Uden for referenceaksen og inden for de vinkler, der er vist i oversigtsdiagrammet i bilag 6 til dette regulativ, skal det for lysstyrken for hvert af de to prøveeksemplarer gælde, at: 7.2.1. lysstyrken i hver retning svarende til punkterne i den oversigt for lysfordeling, som er indeholdt i bilag 3, mindst er lig med produktet af det minimum, som er anført i punkt 7.1., og den procent, som oversigten angiver for den pågældende retning 7.2.2. lysstyrken ikke overstiger 1 200 cd i en hvilken som helst retning, hvorfra lyset fra lampen kan iagttages.

7.3. I de i diagrammet i bilag 6 fastlagte vinkler, må styrken af det afgivne lys ikke være mindre end 1,0 cd.

7.4. Hvis en lygte indeholder mere end én lyskilde, skal lygten opfylde kravene med hensyn til minimumslysstyrke, hvis en af lyskilderne svigter, og maksimumslysstyrken må ikke overskrides, når alle lyskilderne er tændt. En gruppe lyskilder, der er forbundet således, at en enkelt lyskildes svigt forårsager, at de alle ophører med at afgive lys, betragtes som én lyskilde.

8. SYNLIG OVERFLADE

Den synlige overflades areal er i retningen for lampens referenceakse mindst 25 cm2 og højst 200 cm2.

9. LYSETS FARVE

Lyset skal være hvidt. Det måles ved de i punkt 10 nedenfor foreskrevne betingelser.

10. PRØVNINGSFORSKRIFTER

10.1. Alle fotometriske og kolorimetriske målinger udføres med farveløse målelamper, der hører til en til anordningen godkendt kategori, idet strømspændingen er således reguleret, at den frembringer den normale lysstrøm, som er foreskrevet for den pågældende lampekategori, hvis denne ikke forsynes med strøm fra en elektronisk lyskilderegulering.

10.2. Hvis der er tale om et system, der anvender elektronisk lyskilderegulering, der er en del af lygten ( 3 ), skal alle fotometriske og kolorimetriske målinger udføres ved ved lygtens indgangsklemme at tilføre en spænding på henholdsvis 6,75 V, 13,5 V eller 28,0 V.

10.3. Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme. Fabrikanten skal til prøvelaboratoriet levere den elektroniske lyskilderegulering, der er nødvendig for forsyning af lyskilden og de relevante funktioner. Den spænding, lygten skal tilføres, noteres in meddelelsesformularen i bilag 1 til dette regulativ.

10.4. For enhver lygte, bortset fra lygter med glødelamper, gælder, at lysstyrkerne, målt efter et minuts og efter 30 minutters drift, skal opfylde mindste- og maksimumskravene. Lysstyrkefordelingen efter ét minuts drifts kan beregnes ud fra lysstyrkefordelingen efter 30 minutters drift ved ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.

10.5. Afgrænsningen af den synlige overflade bestemmes i referenceaksens retning for en lyssignalanordning.

11. PRØVNING FOR VARMEBESTANDIGHED

11.1. Lygten skal udsættes for en en-times prøvning i vedvarende drift efter en opvarmningsperiode på 20 minutter. Den omgivende temperatur skal være 23 °C ± 5°. Den benyttede glødelampe skal være af den til lygten foreskrevne kategori, og den skal tilføres strøm med en sådan spænding, at den yder den angivne gennemsnitlige styrke ved tilsvarende prøvningsspænding. For lygter med lyskilder, der ikke kan udskiftes (glødelamper og andre), skal prøvningen foretages med lyskilder monteret i lygten, jf. punkt 10.2. i dette regulativ.

11.2. Hvor kun den højeste effekt er angivet, skal prøvningen udføres ved at regulere spændingen, indtil en effekt svarende til 90 % af den angivne effekt er opnået. Den ovenfor angivne gennemsnitlige eller højeste effekt skal i alle tilfælde vælges fra den af spændingerne 6, 12 eller 24 V, ved hvilken den når den højeste værdi; for lygter med lyskilder, der ikke kan udskiftes (glødelamper og andre), overholdes prøvningsbetingelserne i punkt 10.2. i dette regulativ.

11.3. Efter at lygten er blevet stabiliseret ved omgivelsernes temperatur, må ingen forvrængning, deformering, revnedannelse eller farveændring kunne konstateres. Hvis der ved denne prøvning opstår tvivl, måles lysstyrken i henhold til punkt 7. Ved denne måling skal værdierne ligge på mindst 90 % af de værdier, der blev målt inden prøvningen for varmebestandighed på samme anordning.

12. ÆNDRINGER AF EN TYPE KØRELYSLYGTE OG UDVIDELSE AF GODKENDELSE

12.1. Enhver ændring af lygtetypen skal meddeles den administrative myndighed, som har godkendt lygtetypen. Den pågældende myndighed kan herefter enten: 12.1.1. vurdere, at de foretagne ændringer ikke har en væsentlig negativ virkning, og at lygten under alle omstændigheder stadig opfylder kravene eller 12.1.2. kræve en yderligere prøvningsrapport fra den tekniske tjeneste, som er ansvarlig for prøvningens udførelse.

12.2. Underretning om nægtelse eller godkendelse skal med angivelse af ændringer gives efter proceduren i punkt 5.1.4 ovenfor til de overenskomstparter, som anvender dette regulativ.

12.3. Den kompetente myndighed, som meddeler udvidelse af en typegodkendelse, tildeler udvidelsen et serienummer og underretter de øvrige overenskomstparter, som anvender dette regulativ, ved hjælp af en formular svarende til modellen i bilag 1 til dette regulativ.

13. PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

13.1. Lygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6, 7, 8 og 9 ovenfor.

13.2. De mindstekrav til procedurerne for kontrol af produktionens overensstemmelse, som er fastsat i bilag 4 til dette regulativ, skal overholdes.

13.3. De mindstekrav til prøvetagning ved en inspektør, som er fastlagt i bilag 5 til dette regulativ, skal være overholdt.

13.4. Den myndighed, der har meddelt typegodkendelsen, kan på et hvilket som helst tidspunkt kontrollere de overensstemmelseskontrolmetoder, som benyttes i de enkelte produktionsanlæg. Der foretages normalt en inspektion hvert andet år.

14. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

14.1. Godkendelser, som er meddelt for en type kørelyslygte i henhold til dette regulativ, kan inddrages, såfremt kravene ikke opfyldes, eller såfremt en kørelyslygte, som bærer godkendelsesmærket, ikke er i overensstemmelse med den godkendte type.

14.2. Hvis en kontraherende part, der anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter i overenskomsten, der anvender dette regulativ, herom ved hjælp af en formular svarende til modellen i bilag 1 til dette regulativ.

15. ENDELIGT OPHØR AF PRODUKTIONEN

Hvis indehaveren af godkendelsen fuldstændig indstiller produktionen af en type kørelyslygte, som er godkendt i henhold til dette regulativ, skal han underrette den myndighed, som har udstedt godkendelsen, herom. Ved modtagelse af den pågældende meddelelse skal myndigheden underrette de øvrige kontraherende parter, der anvender dette regulativ, herom ved hjælp af en formular svarende til modellen i bilag 1 til dette regulativ.

16. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNING, OG PÅ DE ADMINISTRATIVE MYNDIGHEDER

De kontraherende parter, der anvender dette regulativ, meddeler FN's sekretariat navne og adresser på de tekniske tjenester, som forestår godkendelsesprøvningerne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser eller endeligt ophør af produktionen, som er udstedt i andre stater, skal fremsendes.









BILAG 1

MEDDELELSE

(Største format: A4 (210 × 297 mm))









BILAG 2

EKSEMPEL PÅ GODKENDELSESMÆRKETS UDFORMNING

Figur 1

a = 5 mm min.

Den kørelyslygte, som er påført ovenstående godkendelsesmærke, er godkendt i Nederlandene (E4) under godkendelsesnummer 001015. Godkendelsesnummeret angiver, at godkendelsen er udstedt i henhold til kravene i dette regulativ i den oprindelige (uændrede) udgave.

Bemærkning: Godkendelsesnummeret og de supplerende symboler skal anbringes i nærheden af cirklen, over eller under bogstavet »E« eller til højre eller venstre for dette. Alle nummerets cifre skal stå på samme side af bogstavet »E« og vende samme vej. Brugen af romertal som godkendelsesnumre bør undgås for at hindre sammenblanding med andre symboler.

Eksempler på muligheder for mærkninger af sammenbyggede lygter monteret på køretøjets forende

Figur 2

De lodrette og vandrette linjer angiver lysanordningens form skematisk. De hører ikke med til godkendelsesmærket.

Bemærkning: Ovenstående tre eksempler svarer til en lygte, som er påført godkendelsesmærke angående:

En forreste positionslygte, godkendt i henhold til ændringsserie 01 til regulativ nr. 7

En forlygte, som har nærlys bestemt til begge færdselsretninger og fjernlys med maksimal lysstyrke mellem 86 250 og 101 250 candela, godkendt i henhold til ændringsserie 02 til regulativ nr. 8

En kørelyslygte, godkendt i henhold til regulativ nr. 87 i dets oprindelige form

En forreste retningsviserblinklygte af kategori 1a, godkendt i henhold til ændringsserie 02 til regulativ nr. 6.

Lygte og forlygte indbygget i hinanden.

Figur 3

Ovenstående eksempel svarer til mærkning af et lygteglas, der er bestemt til brug i en af følgende typer forlygter:

enten : en forlygte, som har nærlys bestemt til begge færdselsretninger og fjernlys med maksimal lysstyrke mellem 86 250 og 101 250 candela, godkendt i Tyskland (E1) i henhold til ændringsserie 02 til regulativ nr. 8, som er gensidigt indbygget i en kørelyslygte, godkendt i henhold til regulativ nr. 87 i dets oprindelige form,

eller : en forlygte, som har nærlys bestemt til begge færdselsretninger og fjernlys, godkendt i Tyskland (E1) i henhold til ændringsserie 01 til regulativ nr. 1, som er gensidigt indbygget i samme kørelyslygte som ovenfor,

eller : en af ovennævnte forlygter, godkendt som enkeltlygte.

Forlygtehuset skal være påført det eneste gyldige godkendelsesnummer, f.eks.:









BILAG 3

FOTOMETRISKE MÅLINGER

1. Ved fotometriske målinger skal forstyrrende tilbagekastninger undgås ved en passende blænding.

2. Såfremt måleresultaterne anfægtes, udføres målinger således, at: 2.1. måleafstanden er således, at loven om omvendt proportionalitet med afstandens kvadrat finder anvendelse. 2.2. måleapparatet er således, at modtagerens vinkelåbning set fra signallysets referencecentrum ligger mellem 10′ og 1°: 2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end en kvart grad fra observationsretningen.

3. Hvis kørelyslygten kan monteres på køretøjet i mere end én position eller inden for et område med forskellige positioner, gentages de fotometriske målinger for hver enkelt position og for de yderste positioner i den referenceakse for området, der er angivet af fabrikanten.

4. Fotometriske målinger på lygter De fotometriske specifikationer afprøves 4.1. for ikke udskiftelige lyskilder (glødelamper og andre): med de lyskilder, som forefindes i lygten, i overensstemmelse med punkt 10 i dette regulativ. 4.2. for udskiftelige glødelamper: ved glødelamper på 6,75 V, 13,5 V eller 28,0 V korrigeres de frembragte lysstyrkeværdier. Korrektionsfaktoren er forholdet mellem referencelysstrømmen og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). Den faktiske lysstrøm fra hver glødelampe må ikke afvige mere end ± 5 % fra gennemsnitsværdien. I stedet kan der i hver enkelt position efter tur anvendes en standardglødelampe, der arbejder ved sin referencelysstrøm, idet de enkelte målinger i hver position sammenlægges. 4.3. For enhver kørelyslygte, bortset fra kørelyslygter med glødelampe(r), gælder, at lysstyrken, målt efter et minuts og efter 30 minutters drift, skal opfylde mindste- og maksimumkravene. Lysstyrkefordelingen efter ét minuts drift kan beregnes ud fra lysstyrkefordelingen efter 30 minutters drift ved ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.

5. Oversigt over standardlysfordeling 5.1. Retningen H = 0° og V = 0° svarer til referenceaksen. (På køretøjet er den vandret og parallel med køretøjets vandrette midterplan og orienteret i det påbudte synsfelts retning). Den går igennem referencecentret. De anførte værdier på oversigten giver for de forskellige måleretninger minimallysstyrkerne i procent af det krævede minimum for hver lygte i aksen (i retningen H = 0° og V = 0°). 5.2. Inden for det lysfordelingsfelt, der i punkt 3 vises som skema, skal lyset være ensartet, dvs. lysstyrkens i alle retninger i et givet felt i skemaet skal have den mindsteværdi, der er angivet som en procentdel i skemaet rundt den pågældende retning.

Figur 4

Lyskildemoduler

MD E3 17325

Lyskildemodulet, forsynet med den oven for viste identifikationskode, er blevet godkendt sammen med en lygte, som er godkendt i Italien (E3) med godkendelsesnummeret 17325.









BILAG 4

Mindstekrav til metoder til kontrol af produktionens overensstemmelse

1. ALMINDELIGE BESTEMMELSER

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske ydelser anses masseproducerede lygter ikke for uoverensstemmende, såfremt — ved prøvning af de fotometriske ydelser af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.3. Kromaticitetskoordinaterne skal være overholdt, når lygten er udstyret med en standardglødelampe, eller — for lygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i lygten.

2. MINDSTEKRAV TIL KONTROL AF PRODUKTIONENS OVERENSSTEMMELSE VED FABRIKANTEN

For hver type lygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne udføres i overensstemmelse med dette regulativs bestemmelser.

Hvis en prøveudtagning ikke er i overensstemmelse med den pågældende prøvningstype, udtages og prøves yderligere eksemplarer. Fabrikanten træffer de nødvendige foranstaltninger for at sikre, at produktionen bringes i overensstemmelse.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Prøvningsmetoder

2.2.1. Prøvningerne udføres generelt i overensstemmelse med metoderne i dette regulativ.

2.2.2. I enhver overensstemmelsesprøvning, som udføres af fabrikanten, kan tilsvarende metoder anvendes med samtykke fra den kompetente myndighed, som forestår godkendelsesprøvningen. Fabrikanten skal godtgøre, at de anvendte metoder giver de samme resultater som de metoder, der er foreskrevet i dette regulativ.

2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.

2.2.4. I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning.

2.3. Prøvetagningens art

Der udtages på tilfældig måde prøver af lygter fra en ensartet produktionsbatch. Ved en ensartet batch forstås et sæt lygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog samle resultaterne for samme type hidrørende fra flere fabrikker, som drives med samme kvalitetssystem og samme kvalitetsstyring.

2.4. Målte og registrerede fotometriske egenskaber

Den udtagne lygte underkastes fotometrisk efterprøvning af minimumværdierne i de i bilag 3 angivne punkter og af de foreskrevne kromaticitetskoordinater.

2.5. Godkendelseskriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge sådanne godkendelseskriterier for produkterne, som opfylder forskrifterne for prøvning af produktionens overensstemmelse i punkt 13.1 i dette regulativ.

Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 5 (første prøveudtagning).









BILAG 5

MINDSTEKRAV TIL PRØVEUDTAGNING VED EN INSPEKTØR

1. ALMINDELIGE BESTEMMELSER

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske ydelser anses masseproducerede lygter ikke for uoverensstemmende, såfremt — ved prøvning af de fotometriske ydelser af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe. 1.2.3. Der ses bort fra lygter med åbenbare fejl.

1.3. Kromaticitetskoordinaterne skal være overholdt, når lygten er udstyret med en standardglødelampe, eller — for lygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i lygten.

2. FØRSTE PRØVEUDTAGNING

Ved første prøveudtagning udtages fire lygter på tilfældig måde. Det første sæt på to prøveeksemplarer mærkes A og det andet sæt B.

2.1. Overensstemmelseskriterierne anses for at være opfyldt

2.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne i de ugunstige retninger er:

2.1.1.1. prøve A







A1: én lygte: 0 procent én lygte: Højst 20 procent A2: begge lygter: Over 0 procent men ikke mere end 20 procent gå til prøve B

2.1.1.2. prøve B







B1: begge lygter: 0 procent

2.1.2. eller såfremt betingelserne i punkt 1.2.2 for prøve A er opfyldt.

2.2. Manglende overensstemmelse

2.2.1. Efter udtagning af prøver ved den i fig. 1 i dette bilag viste procedure anses masseproducerede lygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

2.2.1.1. prøve A







A3: én lygte: Højst 20 procent én lygte: Over 20 procent men ikke mere end 30 procent

2.2.1.2. prøve B







B2: i tilfælde af A2 én lygte: Over 0 procent men ikke mere end 20 procent én lygte: Højst 20 procent B3: i tilfælde af A2 én lygte: 0 procent én lygte: Over 20 procent men ikke mere end 30 procent

2.2.2. eller såfremt betingelserne i punkt 1.2.2. for prøve A ikke er opfyldt.

2.3. Inddragelse af godkendelse

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 14 vil blive bragt i anvendelse, hvis afvigelserne af de målte værdier for lygterne er:

3.3.3. prøve A







A4: én lygte: Højst 20 procent én lygte: Over 30 procent A5: begge lygter: Over 20 procent

3.3.3. prøve B







B4: i tilfælde A2 én lygte: Over 0 procent men ikke mere end 20 procent én lygte: Over 20 procent B5: i tilfælde A2 begge lygter: Over 20 procent B6: i tilfælde A2 én lygte: 0 procent én lygte: Over 30 procent

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to lygter og en fjerde prøve D bestående af to lygter, fra beholdningen af enheder, som er produceret efter justering.

3.1. Overensstemmelseskriterierne anses for at være opfyldt

3.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne er:

3.1.1.1. prøve C







C1: én lygte: 0 procent én lygte: Højst 20 procent C2: begge lygter: Over 0 procent men ikke mere end 20 procent gå til prøve D

3.1.1.2. prøve D







D1: i tilfælde C2 begge lygter: 0 procent

3.1.2. eller hvis betingelserne i punkt 1.2.2 for prøve C er opfyldt.

3.2. Manglende overensstemmelse

3.2.1. Efter udtagning af prøver ved den i fig. 1 i dette bilag viste procedure anses masseproducerede lygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

3.2.1.1. prøve D







D2: i tilfælde C2 én lygte: Over 0 procent men ikke mere end 20 procent én lygte: Højst 20 procent

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Inddragelse af godkendelse

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 14 vil blive bragt i anvendelse, hvis afvigelserne af de målte værdier for lygterne er:

3.3.3. prøve C







C3: én lygte: Højst 20 procent én lygte: Over 20 procent C4: begge lygter: Over 20 procent

3.3.3. prøve D







D3: i tilfælde C2 én lygte: 0 eller over 0 procent én lygte: Over 20 procent

3.3.3. eller hvis betingelserne i punkt 1.2.2 for prøve C og D ikke er opfyldt.

Figur 1









BILAG 6

TILLADELIGE MINIMUMVINKLER FOR DEN RUMLIGE LYSFORDELING

I alle tilfælde er minimumvinklerne for den rumlige fordeling af lyset 10° over og 5° under vandret for de kørelyslygter, der er omfattet af dette regulativ.

Minimumvinkler i det vandrette plan for den rumlige fordeling af lyset: